Majalisa: Ku sake yi wa kasafin kudin 2018 wani kallo – Buhari ▷ Legit.ng
Majalisa: Ku sake yi wa kasafin kudin 2018 wani kallo – Buhari
3 months ago 6325 views by Muhammad Malumfashi
- Shugaban kasa Buhari yayi magana a kan kasafin kudi na 2018
- Shugaban Kasar ya nemi Majalisar ta sake kallon kasafin na bana
- Sakataren Gwamnatin Najeriya ne ya gayyaci Buhari wajen taro
Mun samu labari dazu cewa Shugaban Kasa Muhammadu Buhari ya nemi Majalisar Tarayya ta sake duban kundin kasafin wannan shekarar na 2018. Shugaban Kasar ya bayyana wannan ne a babban Birnin Tarayya Abuja.
Shugaba Buhari ya ji takaicin matsalolin da aka samu bana
Kamar yadda Jaridar nan ta Daily Trust ta kasar nan ta rahoto, Shugaban Kasar ya nemi Sanatoci da ‘Yan Majalisun Tarayya cewa su bibiyi wuraren da yace akwai matsala lokacin da zai sa hannu kan kundin kasafin na bana.
KU KARANTA: Ba a fahimci aikin Majalisa a Najeriya ba - Dogara
Sakataren Gwamnatin Tarayya Mista Boss Mustapha ne ya wakilci Shugaban Kasar a wani zama da aka ayi da ‘Yan Majalisun Kasar. Boss yace bai ji dadin yadda ‘Yan Majalisun su ka gaza yin aikin da ya dace game da kasafin kasar ba.
Boss Mustapha ya koka da yadda aka gaza shawo kan matsalolin da ake samu tsakanin fadar Shugaban kasar da kuma ‘Yan Majalisun Tarayya. Majalisar ta koka da wannan batu ita ma, kuma Shugaban kasar yace za a duba lamarin a gyara.
Muhammadu Buhari yayi wannan bayani ne wajen wani mako da Majalisar ta shirya inda a baya ta zarge ta da cusa wasu ayyuka a kasafin bana. Shugabannin Majalisar dai sun nemi a hada kai ayi tare domin ganin cigaban kasar.
The richest club in the world Latest hair style Latest ankara long gown styles Who is Bobrisky School of nursing in Nigeria
15 minutes ago 250 views